ΓΡΑΠΤΗ ΕΡΩΤΗΣΗ E-2063/99

υποβολή: Juan Naranjo Escobar (PPE-DE) προς την Επιτροπή

(12 Νοεμβρίου 1999)

Θέμα: Η άνιση μεταχείριση των πολιτών της Ένωσης στον τομέα της κοινωνικής πρόνοιας

Στις 28 Σεπτεμβρίου 1999, η Ευρωπαϊκή Στατιστική Υπηρεσία έδωσε στη δημοσιότητα τη μελέτη «Οι κοινωνικές παροχές και ο αντίκτυπός τους στην ανακατανομή του εισοδήματος στην ΕΕ», της οποίας τα πορίσματα καταδεικνύουν σοβαρές ανισότητες στη μεταχείριση της οποίας τυγχάνουν οι πολίτες της Ένωσης όσον αφορά την είσπραξη των συντάξεων και άλλων κοινωνικών παροχών.

Η μελέτη αποκαλύπτει ότι το ποσοστό των πολιτών που λαμβάνουν τις ενισχύσεις αυτές διαφέρει σημαντικά στο σύνολο των εξεταζομένων χωρών της ΕΕ.

Παραδόξως, το επιπεδο διαβίωσης όσων λαμβάνουν αυτές τις κοινωνικές παροχές είναι σε ορισμένες περιπτώσεις ίσο με αυτό τουπόλοιπου πληθυσμού της χώρας τους, σε άλλες δε περιπτώσεις ακόμη και ανώτερο του μέσου επιπέδου διαβίωσης.

Μεγάλες διαφορές παρουσιάζονται και στο ποσοστό του πληθυσμού που θεωρείται «φτωχό» μετά την καταβολή των διαφόρων επιδομάτων. τσι, η παροχή των συγκεκριμένων επιδομάτων σε αυτήν την κατηγορία πληθυσμού παρουσιάζει σημαντικές διαφοροποιήσεις μεταξύ των κρατών μελών.

Επιπλέον, οι οικονομικές παροχές που λαμβάνουν οι πολίτες στο πλαίσιο άλλων κοινωνικών επιδομάτων αντιπροσωπεύουν άλλοτε ένα ποσόν που προσεγγίζει κατά πολύ το ποσόν που λαμβάνουν ως σύνταξη και άλλοτε ένα σημαντικά χαμηλότερο ποσόν.

Επιβεβαιώνει η Επιτροπή ότι ισχύει αυτή η κατάσταση; Εάν ναι, ποια είναι η γνώμη της για την τόσο άνιση κοινωνική μεταχείριση της οποίας τυγχάνουν στο θέμα αυτό οι πολίτες της Ένωσης; Θα μπορούσε να μας ενημερώσει η Επιτροπή για τα μέτρα που προτίθεται να λάβει για τη μείωση αυτών των διαφορών;

Απάντηση της κυρίας Διαμαντοπούλου εξ ονόματος της Επιτροπής

(8 Δεκεμβρίου 1999)

Αυτή η ανάλυση σχετικά με την επίδραση της αναδιανομής των κοινωνικών παροχών στην Κοινότητα πραγματοποιήθηκε από την Επιτροπή σε συνεργασία με το γαλλικόπουργείο απασχόλησης και αλληλεγγύης. Βασίζεται στην έρευνα για τα νοικοκυριά στην Ευρωπαϊκή κοινότητα του 1995 (ECHP-European Community Household Panel), η οποία αποτελεί τη μοναδική εναρμονισμένη κοινοτική πηγή δεδομένων για τα εισοδήματα γενικά και τις κοινωνικές παροχές κάθε κατηγορίας ειδικότερα. Η έρευνα αυτή βασίζεται σε ένα δείγμα 60 500 περίπου κοινοτικών νοικοκυριών (170 000 άτομα).

Με την ανάλυση επικυρώνεται ότι κατά μέσο όρο ένα τέταρτο περίπου του συνολικού εισοδήματος των Ευρωπαίων αποτελείται από κοινωνικές παροχές κάθε κατηγορίας" οι συντάξεις εξασφαλίζουν ένα επίπεδο διαβίωσης για τους συνταξιούχους σχεδόν ισότιμο με το επίπεδο διαβίωσης του συνολικού πληθυσμού" άλλες κοινωνικές παροχές εκτός των συντάξεων χορηγούνται σε μεγάλο ποσοστό στο τμήμα του πληθυσμού με το χαμηλότερο εισόδημα και επιτυγχάνεται, με τον τρόπο αυτόν, η μείωση του ποσοστού των ανθρώπων που ζουν με χαμηλό εισόδημα κατά ένα τέταρτο ή περισσότερο στα περισσότερα κράτη μέλη. Όσο μεγαλύτερη είναι η ανισότητα και η φτώχεια πριν από τη χορήγηση κοινωνικών παροχών και όσοψηλότερο είναι το ποσοστό τέτοιων κοινωνικών παροχών στο συνολικό εισόδημα, τόσοψηλότερος είναι ο αντίκτυπός τους στη μείωση της φτώχειας και των εισοδηματικών ανισοτήτων.

Από τα πορίσματα αυτά απεικονίζεται και επικυρώνεται η σημαντική επίδραση της αναδιανομής κοινωνικών παροχών και επιδομάτων ως σημαντική αρχή του ευρωπαϊκού κοινωνικού μοντέλου. Επιπλέον, επειδή τα δεδομένα περιλαμβάνουν μόνον τις παροχές σε μετρητά (και όχι τις παροχές σε είδος), το αποτέλεσμα αναδιανομής της κοινωνικής προστασίας ενδέχεται να είναι ακόμη πιοψηλό.

Με την ανάλυση τονίζονται οι σημαντικές διαφορές μεταξύ των κρατών μελών και η ανάγκη ενίσχυσης της συνεργασίας σε κοινοτικό επίπεδο. Η Επιτροπή πρότεινε «Συντονισμένη στρατηγική για τον εκσυγχρονισμό της κοινωνικής προστασίας»(1), με βάση το διάλογο, την ανταλλαγή εμπειριών και την αξιολόγηση των συνεχών πολιτικών εξελίξεων με στόχο την καθοδήγηση της μελλοντικής δράσης και συνεργασίας στον τομέα αυτόν.

(1) COM(1999)347 τελικό.